ร้านนี้แวะตอนขากลับจากปราณบุรี คุณอาเป็นคนแนะนำมา ไอ้เราก็นั่งรถตามเขามาแบบงงๆ 
ร้านอยู่ในตัวเมือง อ.ท่ายาง เยื้องกับตึกแบงค์กรุงเทพ เห็นแบงค์แล้วก็หาที่จอดได้เลย ฝั่งตรงข้ามเยื้องกันจะเห็นร้านเล็กๆ มีตู้กระจกตั้งอยู่ข้างหน้า กับกระทะสำหรับทอดทอดมัน เป็นสองห้องแถว
ร้านนั่งได้สองฝั่ง สั่งได้เหมือนกัน

ขาไปเราสั่งแค่ก๋วยเตี๋ยว ด้วยว่าบ่ายแล้ว หิวจัดเลยสั่งพิเศษไป เพราะเห็นชามเล็ก
ที่ไหนได้... ชามเล็กๆ แบบนั้น ถึงเส้นจะไม่ได้ล้น แต่ไก่เป็นไก่จริงๆ ได้มาสองชิ้น มื้อนั้นจุกไก่สุด ๆเพราะชิ้นใหญ่ เนื้อนุ่ม น้ำซุปเข้าเนื้อ แล้วก็หอม รสออกหวานเค็มแบบกลมกล่อม ไม่ต้องปรุงก็อร่อย
ส่วนทอดมันเราเดินไปแจมกับโต๊ะของอาที่นั่งอยู่อีกฝั่ง อร่อยเหมือนกัน แต่ทานไปได้แค่ชิ้นเดียว